**Informatīvais ziņojums**

**“Par darbības programmas “Izaugsme un nodarbinātība” 2.2.1.specifiskā atbalsta mērķa “Nodrošināt publisko datu atkalizmantošanas pieaugumu un efektīvu publiskās pārvaldes un privātā sektora mijiedarbību”**

**projektu īstenošanas gaitu”**

Sagatavoja:

Vides aizsardzības un reģionālās attīstības ministrija

2018.gads

**Satura rādītājs**

[1. Ziņojuma mērķis un pamatojums ziņojuma sagatavošanai 3](#_Toc256000006)

[2. 2.2.1. SAM īstenošanas gaita 3](#_Toc256000008)

[3. Nepieciešamās izmaiņas 2.2.1. SAMprojektu sarakstā 6](#_Toc256000009)

[4. Snieguma rezerves rādītāju statuss un prognoze 7](#_Toc256000010)

[5. Secinājumi 12](#_Toc256000011)

# 1. Ziņojuma mērķis un pamatojums ziņojuma sagatavošanai

Eiropas Komisija (turpmāk – EK) 2014.gada 11.novembrī apstiprināja Latvijas izstrādāto Kohēzijas politikas fondu 2014.-2020.gada plānošanas perioda darbības programmu “Izaugsme un nodarbinātība” (turpmāk – darbības programma). Darbības programma nosaka, ka, īstenojot specifisko atbalsta mērķi Nr.2.2.1. “Nodrošināt publisko datu atkalizmantošanas pieaugumu un efektīvu publiskās pārvaldes un privātā sektora mijiedarbību” (turpmāk – SAM 2.2.1.), tiks uzlabota un pilnveidota publiskās pārvaldes datu apmaiņas, publicēšanas un uzturēšanas infrastruktūra, datu pieejamība un to izmantošanas iespējas, kā arī pilnveidoti publiskās pārvaldes procesi, ietverot arī pasākumus administratīvā sloga samazināšanai un efektīvākam valsts pārvaldes organizatoriskajam procesam.

 Informatīvais ziņojums (turpmāk – ziņojums) ir sagatavots pēc Vides aizsardzības un reģionālās attīstības ministrijas (turpmāk - VARAM) iniciatīvas un tā mērķis ir informēt Ministru kabinetu (turpmāk – MK) par 2.2.1. SAM projektu īstenošanas gaitu, īpašu uzmanību pievēršot SAM snieguma rādītāju prasību izpildes prognozei, kā arī pēc nozares ministriju iniciatīvas veiktajiem precizējumiem SAM projektu indikatīvajā sarakstā.

#

# 2. 2.2.1. SAM īstenošanas gaita

Ir noslēgusies 2.2.1. SAM 1.kārtas projektu iesniegumu iesniegšana Centrālajā finanšu un līgumu aģentūrā (turpmāk – CFLA), kas notika no 2016.gada 5.aprīļa līdz 2017.gada 1.septembrim (Rīgas pilsētas pašvaldības projekta “Pašvaldību klientu informācijas pārvaldības risinājums” iesnieguma iesniegšanas CFLA termiņš tika noteikts 2017.gada 30.novembris). Kā redzams no 1.tabulā atspoguļotās informācijas, uz 2018.gada 24.aprīli CFLA ir noslēgusi 28 vienošanās ar 2.2.1. SAM 1.kārtas projektu īstenotājiem par Eiropas Reģionālās attīstības fonda (turpmāk - ERAF) projektu īstenošanu.

**1.tabula. 2.2.1. SAMprojektu virzība**

|  |  |  |  |
| --- | --- | --- | --- |
| SAM/pasākums | Sākotnēji plānotais projektu skaits |  | Projektu virzība |
| Iesniegti VARAM  | Saskaņoti VARAM | Apstiprināti MK | Iesniegti CFLA | Noslēgti līgumi par projekta īstenošanu  |
| **1.kārta** |
| 2.2.1. SAM | **41\*** | 40 | 40 | 40 | 40 | 28 |
| 2.2.1.1. pasākums  | 39 | 39 | 39 | 39 | 39 | 27 |
| 2.2.1.2. pasākums | 1 | 1 | 1 | 1 | 1 | 1 |
| **2.kārta** |
| 2.2.1. SAM | 15 | 6 | 0 | 0 | 0 | 0 |
| 2.2.1.1. pasākums | 14 | 6 | 0 | 0 | 0 | 0 |
| 2.2.1.2. pasākums  | 1 | 0 | 0 | 0 | 0 | 0 |

\* tajā skaitā VSAA projekts “Eiropas sadarbspēja (LM un VM)”

Šobrīd pakāpeniski tiek uzsākta 2.2.1. SAM 2.kārtas īstenošana, proti, VARAM uz 2018.gada 24.aprīli ir iesniegti izvērtēšanai šādi 2.2.1. SAM 2.kārtas detalizēto projektu apraksti:

1) Kultūras informācijas sistēmu detalizētā projekta “Mašīntulkošana (2.kārta).Virtuālo asistentu platformas izveide.” apraksts;

2) Zemkopības ministrijas detalizētā projekta “Zemkopības ministrijas un tās pakļautībā esošo iestāžu Informācijas un komunikācijas tehnoloģiju attīstība (2.kārta)” apraksts;

3) Izglītības un zinātnes ministrijas detalizētā projekta “Valsts pārbaudījumu organizēšanas procesa pilnveide” apraksts.

4) Valsts ieņēmumu dienesta detalizētā projekta “Nodokļu informācijas pakalpojumu modernizācija. Maksājumu uzskaites un uzkrājuma princips” apraksts;

5) Centrālās statistikas pārvaldes detalizētā projekta “Ārējā tirdzniecības statistikas datu apstrādes sistēma” apraksts;

6) Veselības un darbspēju ekspertīze ārstu valsts komisijas projekts “Invaliditātes ekspertīzes pakalpojuma kvalitātes uzlabošana”.

Informācija attiecībā uz 2.2.1. SAM 1.kārtas projektu virzību uz ziņojuma sagatavošanas brīdi, 2018.gada 24.aprīli, ir atspoguļota 2.tabulā:

**2.tabula.**

|  |  |  |  |  |
| --- | --- | --- | --- | --- |
| SAM/pasākums | Iesniegti CFLA | Noslēgti līgumi ar CFLA | Līgums ir slēgšanas procesā (projekts CFLA ir apstiprināts) | Līgums ar CFLA nav noslēgts |
| SAM 2.2.1 | 40 | 28 |  |  |
| 2.2.1.1. pasākums  | 39 | 27 | 5\*\*  | 7\*\*\* |
| 2.2.1.2. pasākums  | 1 | 1 |  |  |

\*\* Informācija par projektu īstenotājiem, kuru projektus CFLA ir apstiprinājusi, taču ar kuriem līgumu slēgšana ar CFLA pašlaik ir procesā, atspoguļota 3.tabulā.

**3.tabula.**

|  |  |  |  |
| --- | --- | --- | --- |
| SAM/pasākums | Pojekta īstenotājs | Projekta nosaukums | Projekta īstenošanas summa, *euro* |
| 1.kārta |
| SAM 2.2.1.2.2.1.1. pasākums | Valsts sabiedrība ar ierobežotu atbildību “Latvijas Vides, ģeoloģijas un meteoroloģijas centrs” | Informācijas sistēmu izstrāde un pilnveidošana ģeotelpiskajiem un Daugavas baseina plūdu datiem | 1 100 000 |
| SAM 2.2.1.2.2.1.1. pasākums | Iekšlietu ministrijas Informācijas centrs | Loģiski vienotais datu centrs | 4 500 000 |
| SAM 2.2.1.2.2.1.1. pasākums | Izglītības un zinātnes ministrija | VIIS attīstība – izglītības monitoringa sistēma | 1 000 000 |
| SAM 2.2.1.2.2.1.1. pasākums | Iekšlietu ministrijas Informācijas centrs | Vienota kontaktu centra platforma operatīvo dienestu darba atbalstam un publisko pakalpojumu piegādei | 5 000 000 |
| SAM 2.2.1.2.2.1.1. pasākums | Ventspils pilsētas pašvaldības iestāde “Ventspils Digitālais centrs” | Koplietošanas IKT resursu attīstība pašvaldību vajadzībām | 1 500 000 |

\*\*\* Informācija par projektu īstenotājiem, ar kuriem CFLA nav noslēgusi līgumu par projekta īstenošanu, atspoguļota 4.tabulā.

**4.tabula**

|  |  |  |  |
| --- | --- | --- | --- |
| SAM/pasākums | Pojekta īstenotājs | Projekta nosaukums | Projekta īstenošanas summa, *euro* |
| 1.kārta |
| SAM 2.2.1.2.2.1.1. pasākums | Nacionālais veselības dienests | Veselības nozares informācijas sistēmu (reģistri) modernizācija, attīstība un integrācija ar e-veselības informācijas sistēmu\*\*\*\* | 5 000 000 |
| SAM 2.2.1.2.2.1.1. pasākums | Nacionālais veselības dienests | Vienotās veselības nozares elektroniskās informācijas sistēmas tālāka pilnveidošana, sasaistot to ar personas identifikāciju | 5 000 000 |
| SAM 2.2.1.2.2.1.1. pasākums | Nodarbinātības valsts aģentūra | Darbaspēka piedāvājuma un pieprasījuma prognozēšanas un monitoringa sistēmas izveide | 1 200 000 |
| SAM 2.2.1.2.2.1.1. pasākums | Ekonomikas ministrija | Vienotās darba vides izveide visā Ekonomikas ministrijas resorā | 2 499 999 |
| SAM 2.2.1.2.2.1.1. pasākums | Latvijas eksporta un investīciju informācijas sistēma | Latvijas eksporta un investīciju informācijas sistēma | 500 000 |
| SAM 2.2.1.2.2.1.1. pasākums | Neatliekamās medicīniskās palīdzības dienests | Vienotās neatliekamās medicīniskās palīdzības un katastrofu medicīnas vadības informācijas sistēmas attīstība (1.kārta) | 1 000 000 |
| SAM 2.2.1.2.2.1.1. pasākums | Rīgas pilsētas pašvaldība | Pašvaldību klientu informācijas pārvaldības risinājums *(visiem projektiem projektu iesniegumu iesniegšanas termiņš CFLA tika noteikts 2017.gada 1.septembris, izņemot šo projektu, kuram iesniegšanas termiņš tika noteikts 2017.gada 30.novembris)* | 4 500 000 |

\*\*\*\* Ņemot vērā, ka CFLA iesniegtais Veselības ministrijas projekta “Veselības nozares informācijas sistēmu (reģistri) modernizācija, attīstība un integrācija ar e-veselības informācijas sistēmu” iesniegums ar 2018.gada 17.aprīļa CFLA lēmumu tika noraidīts, projekta iesniedzējs tiks atkārtoti aicināts iesniegt projekta iesniegumu CFLA.

# 3. Nepieciešamās izmaiņas 2.2.1. SAMprojektu sarakstā

Ņemot vērā, ka Valsts sociālās apdrošināšanas aģentūras (turpmāk – VSAA) projekta “Eiropas sadarbspēja (LM un VM)” īstenošanai ir piesaistīts alternatīvs finansējuma avots “Connecting European Facilities” (līgumu VSAA par šī projekta īstenošanu ar Inovāciju un Tīklu izpildaģentūru ir noslēgusi 2018.gada 8.februārī),atbrīvoto 2.2.1. SAM finansējuma apjomu 2 600 000 *euro* apmērā, pēc Labklājības ministrijas (turpmāk – LM) pieprasījuma tiek plānots novirzīt šādu projektu īstenošanai:

* 1 600 000 *euro* 2.2.1. SAM 1.kārtas LM projekta “Labklājības nozares informācijas un komunikācijas tehnoloģiju centralizācija” tvēruma paplašināšanai;
* 1 000 000 *euro* 2.2.1. SAM 2.kārtas VSAA projekta “Publisko pakalpojumu daudzkanālu piegādes tehnoloģisko risinājumu izveide Valsts sociālās apdrošināšanas aģentūras pakalpojumu nodrošināšanai” tvēruma paplašināšanai.

Līdz ar to no 2.2.1. SAM 1.kārtas projektu saraksta nepieciešams izslēgt VSAA projektu “Eiropas sadarbspēja (LM un VM)” un veikt izmaiņas 2.2.1. SAM 1.kārtas LM projekta “Labklājības nozares informācijas un komunikācijas tehnoloģiju centralizācija” un 2.2.1. SAM 2.kārtas VSAA projekta “Eiropas sadarbspēja (LM un VM)” finansēšanas apjomos.

Tāpat LM, pirms projekta Nr.2.2.1.1./17/I/007 “Labklājības nozares informācijas un komunikācijas tehnoloģiju centralizācija” vienošanās grozījumu iesniegšanas CFLA, nepieciešams veikt grozījumus 2017.gada 27.februāra MK rīkojumā Nr. 94 „Par informācijas sabiedrības attīstības pamatnostādņu ieviešanu publiskās pārvaldes informācijas sistēmu jomā (mērķarhitektūras 9.0 versija).

Attiecībā uz 2.2.1. SAM 2.kārtas projektu īstenošanu VARAM ir saņēmusi Tieslietu ministrijas (turpmāk - TM) vēstuli Nr.21-33/1256, kurā ir norādīts, ka, ņemot vērā, ka TM normatīvajos aktos ir norādīti vairāki pienākumi saistībā ar Eiropas Savienības tiesību aktu pārņemšanas kontroli un pārkāpumu procedūru lietām, TM lūdz no darbības programmas 2.2.1. SAM 2.2.1.1.pasākuma 2.kārtā iekļautā Valsts zemes dienesta (turpmāk – VZD) projektam “Kadastra informācijas sistēmas modernizācija un datu pakalpojumu attīstība” (turpmāk – VZD projekts)plānotā 5 000 000 *euro* finansējuma novirzīt 500 000 *euro* jaunas informācijas sistēmas izveidei, kas aizvietotu Eiropas Savienības tiesību aktu pārņemšanas un ieviešanas kontroles informācijas sistēmu (turpmāk – ESTAPIKS).

Lai lemtu par izmaiņām 2.2.1.SAM 2.kārtas projektu saraksā, nepieciešams izvērtēt, vai jaunās informācijas sistēmas izveide, kas aizstās ESTAPIKS, atbilst kritērijiem, lai iekļautu to prioritāri īstenojamo projektu sarakstā, kā arī nepieciešams TM skaidrojums par to, kā finansējuma samazinājums par 500 000 *euro* ietekmēs VZD projektu, kura izmaksas sākotnēji tika plānotas 5 000 000 *euro* apomērā - vai paredzētie pilnveidojumi VZD sistēmā būs iespējami tādā pašā apmērā kā plānots (VZD projekta detalizētais apraksts vēl nav iesniegts saskaņošanai VARAM).

 Izrietoši VARAM sadarbībā ar TM nepieciešams izvērtēt iespēju veikt šo pārdali un nepieciešamības gadījumā veikt grozījumus Ministru kabineta 2017.gada 10.augusta rīkojumā Nr.422 “Par darbības programmas “Izaugsme un nodarbinātība” 2.2.1. specifiskā atbalsta mērķa “Nodrošināt publisko datu atkalizmantošanas pieaugumu un efektīvu publiskās pārvaldes un privātā sektora mijiedarbību” 2.2.1.1. pasākuma “Centralizētu publiskās pārvaldes IKT platformu izveide, publiskās pārvaldes procesu optimizēšana un attīstība” un 2.2.1.2. pasākuma “Kultūras mantojuma digitalizācija” projektu iesniegumu atlases 2. kārtas projektu sarakstu Eiropas Savienības fondu 2014.-2020. gada plānošanas periodam”.

# 4. Snieguma rezerves rādītāju statuss un prognoze

Saskaņā ar Regulas Nr.1303/2013[[1]](#footnote-2) 20.pantu katram darbības programmā noteiktajam prioritārajam virzienam ir nepieciešams veidot snieguma ietvaru, kurā iekļaujami iznākuma un finanšu rādītāji. Snieguma ietvars ir noteikts rādītāju kopums katram prioritārajam virzienam, kas sastāv no finanšu rādītāja uz 2018.gada 31.decembri, t.i., sertificēti izdevumi (ES fondu finansējums kopā ar nacionālo finansējumu), un atsevišķu specifisko atbalsta mērķu (turpmāk – SAM) iznākumu rādītāju starpposmu vērtībām uz 2018.gada 31.decembri (vai arī atsevišķos gadījumos tikusi noteikta iznākuma rādītāja īstenošanas posma vērtība).

Vienlaikus Regulas Nr.1303/2013 22.pants nosaka snieguma rezervi finansējumam 6% apjomā snieguma ietvarā noteikto nosacījumu izpildei. Saskaņā ar darbības programmas saskaņošanas procesā panāktajām vienošanām un Eiropas Komisijas vadlīnijām, snieguma rezerve veidojas no visa pieejamā ES fondu finansējuma un to nosaka atsevišķi katram prioritārajam virzienam un katram fondam prioritārā virziena ietvaros. ERAF projektu ietvaros prioritārajam virzienam “IKT pieejamība, e-pārvalde un pakalpojumi” (turpmāk – prioritārais virziens), kurā ietilpst SAM 2.1.1. “Uzlabot elektroniskās sakaru infrastruktūras pieejamību lauku teritorijās” (turpmāk – SAM 2.1.1.) un SAM 2.2.1., snieguma rezerves apjoms noteikts 6,1%.

Attiecībā uz 2.2.1. SAMir noteiktas trīs snieguma rezerves prasības:

1. pilnveidoti darbības procesi (līdz 2018. gada 31. decembrim noslēgti līgumi ar piegādātāju par informācijas sistēmu izstrādi vai piegādi darbības procesu pilnveidošanai par 30 % no 2.2.1. SAM ietvaros pilnveidojamo procesu skaita – 205;
2. centralizētas atvērtas informācijas sistēmu platformas (līdz 2018. gada 31. decembrim – 4 no 2.2.1. SAM ietvaros centralizēto atvērto informācijas sistēmu skaita );
3. deklarēto investīciju apjoms līdz 2018. gada beigām (vismaz 10% no kopējā investīciju apjoma).

Projektu īstenošanas uzraudzības ietvaros VARAM ir veikusi īstenošanas darbības uzsākušo projektu apskati, tās ietvaros konstatējot, ka apskatītajos 28 projektos kopumā ir uzsākta 83 valsts pārvaldes darbības procesa pilnveidošana, kas pārsniedz uz 2018. gada beigām sasniedzamo rādītāju 61. Līdz ar to VARAM uzskata, ka plānots izpildīt prasību par vismaz 42% plānoto 30% vietā no pilnveidojamo procesu pilnveidošanas uzsākšanas, jo par visu 83 procesa pilnveidi vēl nav noslēgti informācijas sistēmu izstrādes līgumi (par prasības izpildes mērījumu tiek uzskatīts līguma ar attiecīgā pakalpojumu sniedzēju noslēgšanas fakts):

* VARAM projekts “Publiskās pārvaldes informācijas un komunikāciju tehnoloģiju arhitektūras pārvaldības sistēma 1.kārta” (turpmāk – PIKTAPS) (septiņi procesi);
* Valsts ieņēmumu dienesta (turpmāk – VID) projekti - “Nodokļu informācijas pakalpojumu modernizācija MAIS kodols” (13 procesi) un “eMuita” (18 procesi),
* Latvijas Valsts radio un televīzijas centra (turpmāk – LVRTC) projekts “E-identitātes un E-paraksta risinājuma attīstība” (10 procesi);
* Valsts reģionālās attīstības aģentūras (turpmāk – VRAA) projekti - “E-iepirkuma un e-izsoļu platformas attīstība” (turpmāk – EIS) (1 process), “Vienotā datu telpa” (pieci procesi), “Pakalpojumu sniegšanas un pārvaldības platforma” (12 procesi), “Teritoriālās attīstības plānošanas procesu un informācijas sistēmas attīstība” (pieci procesi);
* Kultūras informācijas sistēmu centra (turpmāk - KISC) projekts “Mašīntulkošana (1.kārta)” (seši procesi);
* Centrālās statistikas pārvaldes projekts “Oficiālais statistikas portāls” (četri procesi);
* Būvniecības valsts kontroles biroja projekts “Būvniecības procesu un informācijas sistēmas attīstība (1.kārta)” (divi procesi).

Snieguma rezerves mērķis - attīstīto (izveidoto vai pilnveidoto) koplietošanas platformu skaits (vismaz četri) tiks izpildīts, attīstot četras platformas šādos projektos:

* PIKTAPS projekta ietvaros izveidotas divas platformas - Datu publicēšanas platforma [www.data.gov.lv](http://www.data.gov.lv) (sarunvalodā – atvērto datu portāls) un Drošas elektroniskās piegādes platforma, izveidota izpildot Oficiālās elektroniskās adreses likuma prasības;
* LVRTC projekta “E-identitātes un E-paraksta risinājuma attīstība” ietvaros izveidota Nacionālās elektroniskās identifikācijas un elektroniskā paraksta modernizētā platforma (platforma, kas atbalsta eID karšu autentifikaciju un e-parakstītu dokumentu apstrādi (atvērt, parbaudīt vai parakstīt);
* KISC projekta ietvaros izveidota mašīntulkošanas platforma [www.hugo.lv](http://www.hugo.lv).

Tā kā prioritārā virziena kopējo snieguma ietvara finanšu rādītāju veido 2.2.1. SAM un 2.1.1. SAM , katram no tiem ir noteikts atsevišķs sasniedzamais finanšu rādītājs – SAM 2.1.1. sasniedzamais finanšu rādītājs ir 8 821 904 *euro* apmērā un 2.2.1. SAM sasniedzamais finanšu rādītājs ir 15 154 084 *euro* apmērā, kas prioritārajam virzienam kopā veido izpildāmo finanšu rādītāju 23 975 988 *euro* apmērā.

2.2.1. SAM 2.2.1.1.specifiskā atbalsta mērķa “Centralizētu publiskās pārvaldes IKT platformu izveide, publiskās pārvaldes procesu optimizēšana un attīstība” (turpmāk – 2.2.1.1. pasākums) ietvaros līdz 2018.gada beigām ir jābūt sertificētiem kopējiem izdevumiem 13,75 milj.*euro* apmērā, bet iesniegtie un apstiprinātie maksājumi uz 2018.gada 24.aprīli ir 7 301 034 *euro* jeb 53,09 % apmērā no 2.2.1.1. pasākuma sniedzamā finanšu rādītāja.

2.2.1. SAM 2.2.1.2.specifiskā atbalsta mērķa “Kultūras mantojuma digitalizācija” (turpmāk – 2.2.1.2.pasākums) ietvaros līdz 2018.gada beigām ir jābūt sertificētiem kopējiem izdevumiem 1,4 milj.*euro* apmērā, bet iesniegtie un apstiprinātie maksājumi uz 2018.gada 24.aprīli ir 633 340 *euro* jeb 45,2% apmērā no 2.2.1.2.pasākuma sasniedzamā finanšu rādītāja.

2.2.1. SAM kopumā līdz 2018.gada beigām ir jābūt sertificētiem kopējiem izdevumiem 15 154 084 *euro* apmērā, apstiprinātie maksājumi uz 2018.gada 24.aprīli sastāda 7 934 374 *euro* jeb 52,36% no 2.2.1. SAM sasniedzamā finanšu rādītāja.Jāņem vērā, ka papildus jau apstiprinātajiem maksājumiem uz 2018.gada 24.aprīli CFLA ir iesniegti maksājumi par kopējo summu 1 460 593 *euro* (kas pašlaik atrodas apstrādes procesā), tādējādi pieļaujot, ka tuvākajā laikā veiktie maksājumi sastādīs 9 394 967 *euro*, kas veido 61,99 % no 2.2.1. SAMsasniedzamā finanšu rādītāja.

Ievērojot projektu iesniedzēju iesniegtās maksājumu pieprasījumu prognozes, VARAM pieņem, ka līdz 2018.gada septembra beigām ir plānots veikt maksājumu pieprasījumus 2.2.1. SAM ietvaros 19 440 519 *euro* apmērā, kas atspoguļoti 5.tabulā.

**5.tabula**

|  |  |  |  |  |
| --- | --- | --- | --- | --- |
| **Nr.p.k.** | **Projekta Nr.** | **Projekta iesniedzējs** | **Projekta nosaukums** | **Plāns uz 30.09.2018. (24.04.2018.)** |
| **Apstipri-nātie maksājumi uz 24.04.****2018.** | **Iesnieg-tie maksājumi uz 24.04.****2018.** | **Maksājumu pieprasījumu plāns līdz 09.2018.(apr.-sept.****2018.)** | **KOPĀ līdz 30.09.2018.** |
| 1. | 2.2.1.1/16/I/001 | Vides aizsardzības un reģionālās attīstības ministrija | Publiskās pārvaldes informācijas un komunikāciju tehnoloģiju arhitektūras pārvaldības sistēma (1. kārta) | 956 871 | 118 198 | 1 124 961 | **2 200 030** |
| 2. | 2.2.1.1/16/I/002 | Valsts ieņēmumu dienests | Nodokļu informācijas pakalpojumu modernizācija MAIS kodols | 38 171 | 888 289 | 97 304 | **1 023 764** |
| 3. | 2.2.1.1/16/I/003 | Labklājības ministrija | De-institucionalizācijas procesu atbalsta informācijas sistēma (1.kārta) | 85 540 | 0 | 272 755 | **358 295** |
| 4. | 2.2.1.1/16/I/004 | Kultūras informācijas sistēmu centrs | Mašīntulkošana | 1 020 762 | 0 | 367 501 | **1 388 263** |
| 5. | 2.2.1.1/17/I/001 | Zemkopības ministrija | Zemkopības ministrijas un tās pakļautībā esošo iestāžu IKT attīstība. 1.kārta | 296 924 | 0 | 59 024 | **355 948** |
| 6. | 2.2.1.1/17/I/002 | Centrālā statistikas pārvalde | Oficiālais statistikas portāls | 16 387 | 0 | 67 577 | **83 964** |
| 7. | 2.2.1.1/17/I/003 | Valsts ieņēmumu dienests | E-muita (1.kārta) | 1 003 762 | 0 | 1 170 140 | **2 173 902** |
| 8. | 2.2.1.1/17/I/004 | Valsts reģionālās attīstības aģentūra | E-iepirkumu un e-izsoļu platformas attīstība | 65 324 | 0 | 92 233 | **157 557** |
| 9. | 2.2.1.1/17/I/005 | Valsts akciju sabiedrība “Latvijas Valsts radio un televīzijas centrs” | E-identitātes un E-paraksta risinājuma attīstība | 1 292 134 | 302 710 | 1 408 273 | **3 003 117** |
| 10. | 2.2.1.1/17/I/006 | Iekšlietu ministrijas Pilsonības un migrācijas lietu pārvalde | Fizisko personu datu pakalpojumu modernizācija | 0 | 0 | 68 697 | **68 697** |
| 11. | 2.2.1.1/17/I/007 | Labklājības ministrija | Labklājības nozares informācijas un komunikācijas tehnoloģiju centralizācija | 0 | 0 | 182 693 | **182 693** |
| 12. | 2.2.1.1/17/I/008 | Valsts reģionālās attīstības aģentūra | Teritoriālās attīstības plānošanas procesu un informācijas sistēmas attīstība | 202 619 | 0 | 90 151 | **292 770** |
| 13. | 2.2.1.1/17/I/009 | Valsts reģionālās attīstības aģentūra | Vienotā datu telpa | 2 033 639 | 24 306 | 296 600 | **2 354 545** |
| 14. | 2.2.1.1/17/I/013 | Tiesu administrācija | Tiesu IS attīstība | 0 | 0 | 113 849 | **113 849** |
| 15. | 2.2.1.1/17/I/014 | Valsts kanceleja | Vienotais tiesību aktu projektu izstrādes un saskaņošanas portāls | 0 | 23 833 | 32 731 | **56 564** |
| 16. | 2.2.1.1/17/I/015 | Valsts reģionālās attīstības aģentūra | Pakalpojumu sniegšanas un pārvaldības platforma | 64 676 | 0 | 224 714 | **289 390** |
| 17. | 2.2.1.1/17/I/016 | Valsts Kanceleja | Valsts un pašvaldību iestāžu tīmekļvietņu vienotā platforma | 7 759 | 0 | 54 264 | **62 023** |
| 18. | 2.2.1.1/17/I/017 | Valsts akciju sabiedrība “Latvijas Valsts radio un televīzijas centrs” | LVDC tīkls, drošības platforma un LVDC koplietošanas daļa | 0 | 84 676 | 638 100 | **722 776** |
| 19. | 2.2.1.1/17/I/018 | Valsts kanceleja | Personāla vadības platformas projekts | 0 | 10 823 | 23 629 | **34 452** |
| 20. | 2.2.1.1/17/I/020 | Satiksmes ministrija | Starptautiskās kravu loģistikas un ostu informācijas sistēmas attīstība (SKLOIS 2) | 0 | 0 | 95 573 | **95 573** |
| 21. | 2.2.1.1/17/I/021 | Būvniecības valsts kontroles birojs | Būvniecības procesu un informācijas sistēmas attīstība (1.kārta) | 224 226 | 0 | 619 125 | **843 351** |
| 22. | 2.2.1.1/17/I/022 | Valsts vides dienests | Valsts vides dienesta informācijas sistēmas “TULPE” pilnveide | 0 | 0 | 1 365 | **1 365** |
| 23. | 2.2.1.1/17/I/028 | Veselības ministrija | Veselības ministrijas un padotības iestāžu IKT centralizācijas atbalsts | 0 | 0 | 332 340 | **332 340** |
| 24. | 2.2.1.1/17/I/033 | Valsts tiesu medicīnas ekspertīzes centrs | Tiesu medicīnas ekspertīzes un izpētes procesu optimizācija un attīstība | 0 | 0 | 11 952 | **11 952** |
| 25. | 2.2.1.2/17/I/001 | Latvijas nacionālā bibliotēka | Kultūras mantojuma satura digitalizācija (1.kārta) | 633 340 | 0 | 2 600 000 | **3 233 340** |
| **Kopā** | **7 942 133** | **1 452 834** | **10 045 552** | **19 440 520** |

\*\*\*\* - no finansējuma saņēmēja saņemta precizēta informācija

5.tabulā nav atspoguļota informācija par projektu īstenotājiem, kuri uz ziņojuma sagatavošanas brīdi vēl nav iesnieguši maksājumu prognozes, bet ir noslēguši līgumus ar CFLA, konkrēti:

- Ieslodzījumu vietu pārvaldes projekts “Ieslodzījuma vietu pārvaldes informācijas sistēmas pilnveidošana”;

- Valsts probācijas dienesta projekts “Probācijas klientu uzskaites sistēmas pilnveidošana”.

Apkopojot iepriekš minēto, saskaņā ar Kohēzijas politikas fondu vadības informācijas sistēmā 2014.-2020.gadam (KPVIS) pieejamo informāciju uz ziņojuma sagatavošanas dienu, 2018.gada 24.aprīli, SAM 2.1.1. ietvaros ir apstiprināti un iesniegti maksājumi 9 394 967 *euro* apmērā un līdz 2018.gada 30.septembrim vēl ir plānots veikt maksājumus 10 045 552 *euro* apmērā, kas kopā veido 19 440 519 *euro*.

Kopā prioritārā virziena finanšu rādītāji uz 2018.gada 30.septembri:

|  |  |
| --- | --- |
| **SAM** | **Apstiprinātie, iesniegtie un plānotie maksājumi līdz 30.09.2018. *euro*** |
| 2.1.1. | 4 411 122,72 |
| 2.2.1. | 19 440 520 |
| Kopā: | 23 851 641,72 |

# 5. Secinājumi

Ņemot vērā apkopoto informāciju attiecībā uz katru no prioritārā virziena SAM finanšu izpildes rādītājiem, ir secināms, ka, lai arī vairāki no projektu iesniedzējiem 2.2.1. SAM ietvaros nav noslēguši līgumus par projektu īstenošanu ar CFLA (pieci projekti ir apstiprināti un ir līgumu slēgšanas procesā ar CFLA, savukārt septiņi projektu iesniedzēji vēl nav iesnieguši maksājumu prognozes CFLA, (sk.3. un 4.tabulu), kā rezultātā šo projektu finanšu plūsma neatspoguļojas 5.tabulā (prognozēs), attiecībā uz 2.2.1. SAM saskaņā ar prognozēm tiks izpildīti snieguma ietvara finanšu rādītāji.

Savukārt 2.1.1. SAM ietvaros noteiktie finanšu rādītāji netiks sasniegti par 4 410 781,28 *euro*, ņemot vērā, ka SAM 2.1.1. sasniedzamais finanšu rādītājs ir
8 821 904 *euro* apmērā, taču apstiprinātie, iesniegtie un plānotie maksājumi līdz 2018.gada 30.septembrim plānoti 4 411 122,72 *euro* apmērā.

Izrietoši ir secināms, ka prioritārā virziena finanšu rādītājs tiks sasniegts par 99,5% jeb 23 851 641,72 *euro* no kopējā sasniedzamā rādītāja - 23 975 988,00 *euro*.

Vides aizsardzības un reģionālās attīstības ministrs K.Gerhards

22.05.2017. 12:40

3049

Vineta Brūvere, 67021575

vineta.bruvere@varam.gov.lv

1. Eiropas Parlamenta un Padomes 2013.gada 17.decembra regula (ES) Nr.1303/2013, ar ko paredz kopīgus noteikumus par Eiropas Reģionālās attīstības fondu, Eiropas Sociālo fondu, Kohēzijas fondu, Eiropas Lauksaimniecības fondu lauku attīstībai un Eiropas Jūrlietu un zivsaimniecības fondu un vispārīgus noteikumus par Eiropas Reģionālās attīstības fondu, Eiropas Sociālo fondu un Kohēzijas fondu un atceļ padomes regulu (EK) Nr.1083/2006 - <http://eur-lex.europa.eu/legal-content/LV/TXT/?qid=1421583712511&uri=CELEX:32013R1303> [↑](#footnote-ref-2)